《东畿舟居阻雪怀寄二三知旧三首之一》
宋代·贺铸

舟路江淮永，岁寒冰雪深。
戍期良敦迫，王畿方滞淫。
疲筋苦跧卧，行药长川阴。
云物接平陆，不见西飞禽。
风从城阙来，如闻钟漏音。
昕霁更东迈，区区子牟心。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。